Parij Las-Vegas. Parij Las-Vegas — Nevada shtatining Las-Vegas shahridagi Parij kozino mehmonxonasi. U Caesars Entertainment kompaniyasi tomonidan boshqariladi. 1700 dan ortiq oʻyin turlari bor. Inshootning umumiy maydoni 95 263 kvadrat metrni tashkil etadi. Shaharcha Parij shahrining kichraytirilgan va eng mashhur obidalari joylashgan maskan hisoblanadi. Koʻzga koʻrinarli Eiffel minorasining eng baland nusxasi ham shaharcha ichidagi obyektlardan biri hisoblanadi. Shuningdek, shaharchada Montgolfier shari nusxasi, Ark de Triomfening 30% kichraytirilgan nusxasi, La Fontaine des Mers inshooti hamda Le Theatre des Arts nomli 1200 oʻrinli teatrlar joylashgan. Mehmonxonaning old tomonida Luvr, Musée d’Orsa va Parij opera teatri kabi arxitektura binolarining nusxalariga duch kelasiz. Tarixi. 1995-yil may oyida Bally Entertainment, qoʻshni Bally’s Las-Vegas binosining egasi aksiyadorlar yigʻilishida loyihani keng ommaga eʼlon qiladi. Ushbu gʻoya Parij arxitektura kompaniyalari Leidenfrost-Horowitz & Assoc, Bergman, Walls & Assoc va MBH Architects tomonidan loyihalashtirilgan. Loyihaning meʼmori Bergman Walls Associates edi. Herbert Horowitz, Leidenfrost-Horowitz & Assoc hamkori va ijrochi meʼmori boʻlgan. Barcha rejalar ular tomonidan imzolangan. Bally 1997-yil 18-aprelda Parij Las-Vegasga asos solgan va qurilish shu yilning may oyida boshlangan. U 760 million dollarga baholangan. Eiffel minorasining asl balandlikdagi nusxasini qurish yaqin atrofdagi Garri Rid xalqaro aeroportiga xalaqit berishi mumkin edi. Shuning uchun dizaynerlar uni ikki barobarga kichraytirishgan. Mehmonxona 33 qavatdan iborat. Parij Las-Vegasning oʻziga xos meʼmoriy jihati shundaki, Eiffel minorasining orqa oyoqlaridan ikkinchi binoga oʻtiladi. Parij Las-Vegasdagi Eiffel minorasi 1999-yil 1-sentabrda ochildi. 2007-yil 31-yanvarda Parij Las-Vegasda Devid Xasselxof boshchiligidagi "Prodyuserlar" yangi shousining premyerasi bo‘lib o‘tdi. Shou prodyuserlari va Hasselhoff oʻrtasida kelishmovchiliklar tufayli Devid 6-may kuni ketishini eʼlon qildi. „"Prodyuserlar“" shousini vaqtinchalik Toni Danza olib bordi. Danza 2008-yil 9-fevralda "shou" yopilguniga qadar uningning mashhur aktyorlaridan biri hisoblangan.